Der er ingen test, der er 100 procent positiv eller negativ. Generelt set er den såkaldte PCR-test dog ret sikker.
Men selv om ens første test er negativ, kan man ikke være sikker på, at man ikke har virussen.
Man har set tilfælde af patienter, som er smittede, men hvor man ikke finder virus i halsen og først finder virus, når man tester i de dybere luftveje.
Derfor bør man, hvis man er syg og får feber og bliver testet negativ i sin første test, lade sig teste igen, hvis man stadig har symptomerne.
Det kan samtidig også ske, at man får et positivt testsvar tilbage, mens næste test viser sig at være negativ. Det skete blandt andet for TV 2s tour-kommentator Thomas Kristensen.